Coordenadas: 54°56′17″N 10°42′58″L﻿ / ﻿54.93806, -10.71611

**Rudkøbing** é unha pequena cidade danesa que é a capital da illa e do municipio de Langeland. En 2018 tiña 4 671 habitantes, cunha densidade de poboación nese ano de 16 hab./km2.

Xeografía
---------

Situada a unha altitude de 10 msnm, o municipio ocupa unha superficie de 291,21 km². É unha cidade cun porto pesqueiro, comercial e deportivo.

### Demografía

|  |
| --- |
| **Gráfica de evolución demográfica de Rudkøbing entre 1976 e** |
|  |

Historia
--------

Localización da illa de Langeland en Dinamarca
Rudkøbing se nomea por primeira vez nun documento do ano 1287 como *Rudkiøbing*. Crese que o nome orixinal do lugar era *Rutha*, co significado de "lugar aberto" ou "lugar despexado", mentres que a terminación *-købing* indica unha localidade con privilexios comerciais. A súa fundación é seguramente máis antiga.

Pol súa situación no centro e na costa oeste de Langeland, Rudkøbing pronto destacou como o principal sitio comercial da illa e como porto de saída das mercadorías. A cidade nunca foi moi grande, debido ao limitado tamaño da illa e ao comercio ilegal que imperou até o século XVII. 

Rudkøbing naceu como unha cidade mercado medieval na que non houbo un gran desenvolvemento industrial posterior. Por iso que aínda poden encontrarse rúas empedradas e estreitas canellas das antigas granxas e mercados.

Durante as guerras entre Dinamarca e Suecia no século XVII, Rudkøbing foi fortificada pero, a pesar diso, padeceu severos danos. Pouco despois de finalizada a guerra de 1658-1660 a súa poboación non chegaba aos 500 habitantes. A finais dese século Rudkøbing recuperou certa actividade comercial grazas á mellora do seu porto.

A mediados do século XIX construíuse un novo porto e melloraron os camiños entre a cidade e as zonas rurais da illa. O comercio tamén se beneficiou coa chegada dos barcos de vapor. A industrialización chegou a Rudkøbing en 1845 e tivo certo crecemento até o século XX, pero nunca tivo demasiada forza. 

O ferrocarril de Langeland inaugurouse en 1911. A poboación medrou de maneira constante e, a finais do século XIX, alcanzou os 3 500 habitantes, pero a partir da década de 1920 o crecemento foi bastante máis modesto e con altibaixos. Este crecemento limitado fixo que o centro da cidade conserve as súas características antigas. O turismo ten unha importancia crecente na economía, ao que contribuíu a inauguración en 1960 da ponte de Langeland, principal vía de acceso a illa desde o resto do país, que conecta con Tåsinge e coa illa de Fionia. Hai así mesmo conexións por ferri con Lolandia, Ærø e Strynø.

En 1970 creouse o municipio de Rudkøbing e, en 2007, este fusionouse cos outros dous municipios da illa para integrar o municipio de Langeland, do que Rudkøbing é a súa capital desde entón.

Galería
-------

* Centro da cidadeCentro da cidade
* Igrexa de RudkøbingIgrexa de Rudkøbing
* Porto pesqueiroPorto pesqueiro
* Estaleiro de RudkøbingEstaleiro de Rudkøbing
* Ponte de LangelandPonte de Langeland
* Monumento a Anders Sandoe Oersted, nacido na cidadeMonumento a Anders Sandoe Oersted, nacido na cidade

Notas
-----

1. ↑  "Instituto de Estatística de Dinamarca". Arquivado dende o orixinal o 08 de setembro de 2017. Consultado o 23 de agosto de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Rudkøbing Modificar a ligazón no Wikidata*** |

### Ligazóns externas

* "*Departamento de Estatística de Dinamarca*" (en danés). Consultado o 23 de xullo de 2020.
* Den Store Danske. "*Rudkøbing*" (en danés). Consultado o 23 de xullo de 2020.
* Dansk Center for Byhistorie (Centro Danés para a Historia Urbana). "*Danmarks Købstæder: Rudkøbing*" (en danés). Consultado o 23 de xullo de 2020.

|  |  |
| --- | --- |
| Control de autoridades | 
* Wd: Q731023
* WorldCat
* VIAF: 125615794
* EBID: ID
* GeoNames: 2614432
* GND: 4703962-0
* LCCN: n90604628
* WOEID: 556751

 |